Title: 5177454 Smestad Skole - Fraviksdokumentasjon Z04.pdf
Analysen baserer seg på sammenligning med et referansebygg tilsvarende det aktuelle tiltaket, men med totalt areal under 1800m2 slik at det preakseptert kunne vært oppført uten sprinkleranlegg. Referansebygget ville vært utført med fullstendig branncelleinndeling og rømningskorridor. Det ville vært branndører fra branncellene og ut til korridoren og røykskille fra korridor og inn mot trapp. For prosjektert løsning er situasjonen motsatt, det er prosjektert med røykskille ut fra branncellene og branndører inn til trapperommene. Sannsynligheten for at dørene virker etter sin hensikt antas å være lik uavhengig om det er branndører eller røykskiller. Dette betyr at man har to barrierer som beskytter trapperommene mot røyk og brannspredning. Dette er tilsvarende som for preakseptert ytelser. Ved brann i en av branncellene og sprinkler utløses så antas det at røykskillet i praksis vil opptrå som et brannskille. I så tilfelle vil prosjektert løsning være bedre enn den preaksepterte. Ved sprinklersvikt vil en brann